stanford-oval/wikipedia huggingface dataset:
אדמה (סרט)
ביקורת על הסרט

הסרט הוצג בגרסתו המקורית בפסטיבל לוקרנו שבשווייץ ביולי 1948, וזכה לתשואות רבות כסרט הראשון שהופיע מטעם מדינת ישראל הצעירה. העיתונות בשווייץ כינתה אותו "מסמך של דיוק נדיר; פיסת ריאליזם מפעימה, המצטיינת בהגשמת כוונותיה האנושיות" וכן "יצירה רבת ערך מצדה הפדגוגי ומצדה האמנותי כאחד".
הבמאי לרסקי, שלא שותף בעריכה, צפה בסרט לראשונה בפסטיבל, ולמרות שבחי המבקרים התאכזב מהשינויים שנעשו בו, ובמיוחד מהשמטתן של סצנות חשובות לדעתו. כמו כן הייתה לו ביקורת על איכות הדפסת הפילם, אשר נטרלה חלק מהאפקטים של התאורה שעליהם עמל.
מבקרי העיתונים בישראל היו מסבירי פנים. כך כתב למשל, העיתון דבר השבוע: "אדמה הוא אחד מאותם סרטי תעודה אשר ייזכרו היטב בימים שיבואו על תרומתם לתעשיית הקולנוע הישראלית".
הגרסה האמריקנית לסרט

על פי ההסכם בין כפר הנוער בן שמן לארגון הדסה, הפקיד כפר הנוער את אדמה לשימושו הבלעדי של הארגון בארצות הברית. הייזל גרינוולד, ששימשה כאוטוריטה לענייני סרטים שם, החליטה כי הסרט יצטרך לעבור עיבוד מחדש. להמן עמד על כך שלא ייעשו עוד שינויים ביחס לתשליל המקורי, וכן שגרסת ארגון הדסה תוגבל להפצה תחומי ארצות הברית בלבד.
הגרסה החדשה, אשר נשאה את השם Tomorrow's a Wonderful Day (מחר הוא יום נפלא), הייתה שונה מאדמה בכמה מובנים. היא קוצרה ביותר משליש, וסצנות מפתח רבות אורגנו מחדש. המשמעותית ביותר קשורה בסיום, שם הוחלף הסדר בין הדלקת המשואה בחנוכה, שהופיעה כעת בחתימת הסרט, לסצנת סיקול הסלעים, שהועברה לאמצע. התוצאה הנרטיבית העיקרית משינויים אלה הייתה העתקת הדגש מן השייכות אל האדמה לשייכות אל העם. כמו כן, שונתה הקריינות כך שסופרה מנקודת מבטו של בנימין הצעיר, בגוף ראשון. למרות הביקורת מצד חסידי הסרט "אדמה", זכה סרט זה בשבחי הקהל והביקורת בפסטיבל הסרטים של אדינבורו (אנ') בשנת 1949.
גורלו של הסרט "אדמה"

רוב הסרטים מראשית המאה העשרים הודפסו על חומר דליק בשם ניטרט, שהיה מועד להתלקחות ספונטנית. מכאן שרבים מסרטים אלו אבדו. במקרה של אדמה הייתה מודעות מלאה לערכו והיו כוונות לשמר את גרסתו המקורית למען הדורות הבאים. כוונות אלו סוכלו בשל חוסר מזל. ממש לפני השלמת הגרסה של ארגון הדסה הופעל לחץ מכיוונו של אוטו זוננפלד, מייסד חברת פורום פילם ומשתתף פעיל בהפקת אדמה, להדפיס עותקי 16 מ"מ של הסרט, על חומר בלתי דליק. ברגע האחרון שונתה ההוראה להדפיס עותקים של מחר הוא יום נפלא. עותקי אדמה של כפר הנוער אוחסנו יחד עם כמות עצומה של חומר גלם שלא נעשה בו שימוש בסרט. כל אלה התלקחו בשנת 1960, והעלו באש גם את חדר האוכל של בן שמן. פנייה לארגון הדסה להשגת העותק המקורי לא העלתה דבר.
החיפוש אחר עותקים אחרים נמשך והוכתר בהצלחה, כאשר עותק של הסרט נמצא במשרדי קרן היסוד בצרפת. שגריר ישראל במדינה, וולטר איתן, סידר את שליחתו ארצה.
לאור התקלה החמורה שהתרחשה בעבר, נמסר הסרט למעבדה הלאומית לסרטים בתל אביב, אשר בתור ניסוי העתיקה את חמש הדקות האחרונות לסרט של 16 מ"מ. האיכות הייתה ירודה ביותר, ובעיכוב הממושך עד לנקיטת פעולה נוספת פרצה שרפה במבנה הסמוך למעבדה. המים ששימשו לכיבוי הלהבות השמידו את העותק האחרון הידוע של אדמה. העותק הניסויי בן חמש הדקות אשר הועתק ל-16 מ"מ היה שנים רבות השריד היחיד מן הסרט בצורתו המקורית.
לפני שנים אחדות התגלתה באירופה גרסה נוספת לסרט אדמה. גרסה זו היא הקרובה ביותר לתסריט המצוי בידינו, אם כי אין אפשרות לדעת בוודאות האם היא חופפת לחלוטין לסרט הערוך המקורי, שכל עותקיו אבדו. הסרט שהתגלה הועבר לידי ארכיון הסרטים היהודיים ע"ש סטיבן שפילברג באוניברסיטה העברית בירושלים, שם עבר תהליך של שיקום ושחזור. ניתן לצפות היום בגרסתו המשוחזרת.
לקריאה נוספת

יאיר שפירא, עלילה, תמונה נעה ואוטוביוגרפיה: הסרט "אדמה" כסיפור הצלחתם של זיגפריד להמן וכפר הנוער בן שמן, בין אדמה לשמיים, אוסף מחקרים שנערכו במסגרת ארכיון הסרטים היהודיים ע"ש שפילברג, ירושלים: ארכיון הסרטים היהודיים ע"ש סטיבן שפילברג, 2015, עמ' 5-32 (מידע בקטלוג רמב"י)
הערות שוליים

↑  כתבה על הסרט
| --- | --- |
בקרת זהויות :  NLI: 987007346405505171  VIAF: 7265158070683308780001   WorldCat (עם VIAF): 7265158070683308780001
אוסאגי בסקומה

אוסאגי בסקומה (באנגלית: Osagi Bascome;‏ 17 באפריל 1998 – 18 בדצמבר 2021) היה כדורגלן ברמודי ששיחק בעמדת הקשר בנבחרת ברמודה.
קריירת מועדונים

בסקומה גדל במחלקות הנוער של אסטון וילה, ולנסיה ולבאנטה. בחודש פברואר 2017 חתם בבריסטול סיטי.
ב-26 במרץ 2019, לאחר תקופה קצרה במסאנאסה מהליגה השישית בספרד, חתם בסקומה על חוזה עד לסוף עונת 2019/2020 בדרלינגטון מהליגה השישית באנגליה. לאחר סיום העונה, חוזהו הוארך בעונה נוספת. ב-10 בפברואר 2020 שוחרר מהמועדון.
קריירה בינלאומית

ב-4 ביוני 2016 ערך בסקומה את הופעת הבכורה שלו בנבחרת ברמודה, בהפסד 1-0 לנבחרת הרפובליקה הדומיניקנית במסגרת מוקדמות גביע הזהב 2017. ב-12 באוקטובר 2018 הבקיע את שערו היחיד בנבחרת, בניצחון 12-0 על נבחרת סן מרטן במסגרת מוקדמות ליגת האומות של CONCACAF לעונת 2019/2020. הוא היה חלק מסגל נבחרת ברמודה בטורניר גביע הזהב 2019.
חיים אישיים

בן דודו הוא כדורגלן נבחרת ברמודה דרוונדה בסקומה. דודו הוא מאמן נבחרת ברמודה לשעבר אנדרו בסקומה.
מותו

ב-18 בדצמבר 2021 נדקר בסקומה בברמודה, ומאוחר יותר מת מפצעיו. הוא היה בן 23 במותו.
הערות שוליים

1 2  'He's got good awareness and vision'- Bristol City seal deal for Bermudan striker Osagi Bascome באתר Bristol Post, ‏ 9 בפברואר 2017 (באנגלית)
↑  Bascome eager for Bristol chance באתר The Royal Gazette, ‏ 29 בנובמבר 2016 (באנגלית)
↑  Bermudan International signs with Bristol City באתר SportsMax TV, ‏ 5 במרץ 2017 (באנגלית)
↑  Quakers sign Bermudan international באתר הרשמי של דרלינגטון, 26 במרץ 2019 (באנגלית)
↑  Osagi Bascome leaves Quakers באתר הרשמי של דרלינגטון, 10 בפברואר 2020 (באנגלית)
↑  Bascome to continue family tradition באתר The Royal Gazette, ‏ 28 במאי 2016 (באנגלית)
↑  Bermuda’s Bascome dynasty grows באתר הרשמי של CONCACAF, ‏ 14 בדצמבר 2017 (באנגלית)
↑  Man stabbed to death believed to be former Darlington player באתר The Northern Echo, ‏ 18 בדצמבר 2021 (באנגלית)
| נבחרת ברמודה – גביע הזהב 2019 |
| --- | --- | --- |
|  1 איב •  2 בסדן •  3 מיינורס •  4 לי •  5 הארווי •  6 באת'ר •  7 סימונס •  8 ברנגמן •  9 סמית' •  10 ליוויס •   11 קלמונס •  12 היל • 13 בסקומה •  14 רובינסון • 15 באטרפילד • 16 ליברוק • 17 דונאווה • 18 מינג • 19 למבה • 20 אוונס • 21 וולס • 22 וורן • 23 האנט • מאמן: לייטבורן |  1 איב •  2 בסדן •  3 מיינורס •  4 לי •  5 הארווי •  6 באת'ר •  7 סימונס •  8 ברנגמן •  9 סמית' •  10 ליוויס •   11 קלמונס •  12 היל • 13 בסקומה •  14 רובינסון • 15 באטרפילד • 16 ליברוק • 17 דונאווה • 18 מינג • 19 למבה • 20 אוונס • 21 וולס • 22 וורן • 23 האנט • מאמן: לייטבורן | ברמודה |
UTC−05:00

UTC−05:00: כחול (ינואר), כתום (יולי), צהוב (כל השנה), תכלת (ים)
UTC−05:00 הוא מזהה זמן אוניברסלי מתואם של 05:00−. במקומות שבהם חל היסט הזמן הזה, השעה היא 5 שעות לפני הזמן האוניברסלי המתואם (UTC).
כזמן סטנדרטי (חורף בחצי הכדור הצפוני)

ערים עיקריות: ניו יורק, וושינגטון די. סי., פילדלפיה, בוסטון, מיאמי, אוטווה, טורונטו, מונטריאול, הוואנה, נסאו, פורט-או-פרנס, קוקבורן טאון.
כזמן סטנדרטי (חורף בחצי הכדור הצפוני) > אמריקה הצפונית

קנדה קנדה (אזור זמן מזרחי)
נונאווט נונאווט
אזור קיקיקטאלוק למעט רזולוט
אונטריו אונטריו
מזרחית ל-90° מערב
קוויבק קוויבק
רוב הפרובינציה למעט האזור המזרחי ביותר
ארצות הברית ארצות הברית (אזור זמן מזרחי)
דלאוור דלאוור
מחוז קולומביה מחוז קולומביה
פלורידה פלורידה
כל המדינה למעט המחוזות מפרץ, קלהון, אסקמביה, הולמס, ג'קסון, אוקלוסה, סנטה רוזה, וולטון וושינגטון, ומחוז המפרץ הצפוני (פננדל).
ג'ורג'יה ג'ורג'יה
אינדיאנה אינדיאנה
מלבד המחוזות הצפון-מערביים ג'ספר, לייק, לפורט, ניוטון, פורטר וסטארק, והמחוזות הדרום-מערביים גיבסון, פרי, פוזי, ספנסר, ונדרבורג ווריק.
קנטקי קנטקי
מחוזות ממזרח למחוזות ברקינרידג', גרייסון, הארט, גרין, אדיר, ראסל וקלינטון.
מיין מיין
מרילנד מרילנד
מישיגן מישיגן
מלבד המחוזות המערביים דיקינסון, גוגביק, איירון ומנומיני.
ניו אינגלנד (מדינות קונטיקט קונטיקט, מסצ'וסטס מסצ'וסטס, מיין מיין, ניו המפשייר ניו המפשייר, רוד איילנד רוד איילנד ו-ורמונט ורמונט).
ניו ג'רזי ניו ג'רזי
ניו יורק (מדינה) ניו יורק
קרוליינה הצפונית קרוליינה הצפונית
אוהיו אוהיו
פנסילבניה פנסילבניה
קרוליינה הדרומית קרוליינה הדרומית
טנסי טנסי
המחוזות סקוט, מורגן, רואן, ריאה, מייגס ובראדלי, וכל המחוזות ממזרח לאלה.
וירג'יניה וירג'יניה
וירג'יניה המערבית וירג'יניה המערבית
כזמן סטנדרטי (חורף בחצי הכדור הצפוני) > הקריביים

איי בהאמה איי בהאמה
קובה קובה
האיטי האיטי
הממלכה המאוחדת הממלכה המאוחדת
איי טרקס וקייקוס איי טרקס וקייקוס
כשעון קיץ (קיץ בחצי הכדור הצפוני)

ערים עיקריות: מקסיקו סיטי, שיקגו, דאלאס, יוסטון, סנט לואיס, מיניאפוליס, אוסטין, קנזס סיטי, סן אנטוניו, נאשוויל, מילווקי, אוקלהומה סיטי, ויניפג.
כשעון קיץ (קיץ בחצי הכדור הצפוני) > אמריקה הצפונית

קנדה קנדה (אזור זמן מרכזי)
מניטובה מניטובה
נונאווט נונאווט
כל אזור קיוואליק (קורל הארבור)
אונטריו אונטריו
מערבית לקו אורך 90° מערב.
מקסיקו מקסיקו
כל מדינות מקסיקו למעט באחה קליפורניה באחה קליפורניה, באחה קליפורניה הדרומית באחה קליפורניה הדרומית, צ'יוואווה (מדינה) צ'יוואווה, נאיאריט נאיאריט, קינטנה רו קינטנה רו, סינלואה סינלואה ו-סונורה סונורה.
ארצות הברית ארצות הברית (אזור זמן מרכזי)
אלבמה אלבמה
ארקנסו ארקנסו
פלורידה פלורידה
אילינוי אילינוי
אינדיאנה אינדיאנה
המחוזות הצפון-מערביים ג'ספר, לייק, לפורט, ניוטון, פורטר וסטארק והמחוזות הדרום-מערביים גיבסון, פרי, פוזי, ספנסר, ונדרבורג ווריק.
איווה איווה
קנזס קנזס
כל המדינה למעט המחוזות המערביים ביותר
קנטקי קנטקי
המחוזות ברקינרידג', גרייסון, הארט, גרין, אדיר, ראסל וקלינטון, וכל המחוזות ממערב לאלה.
לואיזיאנה לואיזיאנה
מישיגן מישיגן
המחוזות המערביים דיקינסון, גוגביץ', איירון ומנומיני.
מינסוטה מינסוטה
מיסיסיפי (מדינה) מיסיסיפי
מיזורי מיזורי
נברסקה נברסקה
מרכז ומזרח המדינה
דקוטה הצפונית דקוטה הצפונית
כל המדינה מלבד דרום מערבה
אוקלהומה אוקלהומה
כל המדינה מלבד קנטון
דקוטה הדרומית דקוטה הדרומית
החצי המזרחי
טנסי טנסי
מחוזות ממערב למחוזות סקוט, מורגן, רואן, ריאה והמילטון.
טקסס טקסס
כל המחוזות מלבד המערביים ביותר.
ויסקונסין ויסקונסין
כזמן סטנדרטי (כל השנה)

ערים עיקריות: בוגוטה, לימה, קינגסטון, קיטו, פנמה סיטי, ג'ורג' טאון.
כזמן סטנדרטי (כל השנה) > אמריקה הדרומית

ברזיל ברזיל
אקרי
אמזונאס (13 עיריות מערביות, מסומנות בערך בקו בין טבצ'ינגה לפורטו אקרי)
קולומביה קולומביה
אקוודור אקוודור (למעט איי גלאפגוס איי גלאפגוס)
פרו פרו
כזמן סטנדרטי (כל השנה) > הקריביים

ג'מייקה ג'מייקה
הממלכה המאוחדת הממלכה המאוחדת
הטריטוריות הבריטיות מעבר לים
איי קיימן איי קיימן
ארצות הברית ארצות הברית
איים מרוחקים של ארצות הברית
נבאסה
כזמן סטנדרטי (כל השנה) > אמריקה הצפונית

קנדה קנדה - אזור זמן מזרחי
אזור אטיקוקאן וניו אוסנבורג/פיקל לייק
סאות'המפטון
מקסיקו מקסיקו
קינטנה רו קינטנה רו
פנמה פנמה
כשעון קיץ (קיץ בחצי הכדור הדרומי) > מזרח האוקיינוס השקט

צ'ילה צ'ילה
אי הפסחא אי הפסחא
הערות שוליים

1 2  "Ontario Time Zone – Ontario Current Local Time – Daylight Saving Time". TimeTemperature.com. נבדק ב-1 בפברואר 2015. {{cite web}}:  (עזרה)
1 2 3 4 5 6 7  "Time Zones of the United States". Statoids. נבדק ב-25 באוגוסט 2012. {{cite web}}:  (עזרה)
1 2  "Time zone map (spring)" (PDF). Indiana State. 13 במרץ 2011. נבדק ב-14 ביולי 2012. {{cite web}}:  (עזרה)
1 2  "Michigan Time Zone – Michigan Current Local Time – Daylight Saving Time". TimeTemperature.com. נבדק ב-25 באוגוסט 2012. {{cite web}}:  (עזרה)
↑  "Hora Oficial en los Estados Unidos Mexicanos" (בספרדית). Centro Nacional de Metrologîa. 11 בנובמבר 2010. נבדק ב-14 ביולי 2012. {{cite web}}:  (עזרה)
↑  "Kentucky County Map". Kentucky Map Collection. Geology.com. נבדק ב-6 באוקטובר 2012. {{cite web}}:  (עזרה)
↑  "Tennessee County Map". Tennessee Map Collection. Geology.com. נבדק ב-6 באוקטובר 2012. {{cite web}}:  (עזרה)
↑  "Brazil: Acre and parts of Amazonas switch time zones". Time and Date. 31 באוקטובר 2013. נבדק ב-17 בנובמבר 2013. {{cite web}}:  (עזרה)
↑  "Navassa Island". WorldTimeZone. נבדק ב-6 באוקטובר 2012. {{cite web}}:  (עזרה)
אלבסטה

אַלְבָּסֶטֶה (בספרדית: Albacete) היא עיר בדרום-מזרח ספרד ובירת המחוז הקרוי על שמה בקהילה האוטונומית קסטיליה-לה מנצ'ה.
אלבסטה שוכנת על נהר דון חואן, במקום בו הוא פוגש את תעלת מריה קאריסטינה. בעיר עוברות דרכי התחבורה בין מדריד והערים של אזורי ולנסיה ומורסיה.
היסטוריה

מקורה של אלבסטה הוא ביישוב המוּרי אלבָּסִיט. בשנים 1145 ו-1146 נערכו ביישוב שני קרבות בין המוסלמים והנוצרים. בשנת 1365 הוקם היישוב מחדש בשם אלבסטה. לעיר היה תפקיד חשוב במלחמת הירושה הספרדית: ב-1707 ניצח פליפה החמישי בקרב אלמנסה (Almansa) שנערך בקרבתה. פיתוחה הכלכלי החל רק במאה ה-19, בעקבות בניית תעלת מריה קאריסטינה, שניקזה את ביצות המלריה ששכנו לדרומה. בזמן מלחמת האזרחים הספרדית שימשה כבסיס האימונים של הבריגדות הבינלאומיות.
העיר היא מרכז תעשייתי קטן. יש בה מפעלים לקרמיקה ולעיבוד מוצרים חקלאיים, וכן תעשיית סכינים מסורתית המפורסמת בספרד. אלבסטה מתחלקת לעיר העילית (Alto de Villa) העתיקה יותר ולעיר התחתית המודרנית. יש בה קתדרלה מן המאה ה-16 (קתדרלת יוחנן המטביל, San Juan Bautisata), וכן מוזיאון שמציג יצירות של אמנים מהפרובינציה.
בשנת 2022 התגוררו באלבסטה כ-172,000 איש.
איגרת אל הפלאשים שבאירופה (1848)

איגרת אל הפלאשים שבאירופה (Falasian de l'Europe) נשלחה על ידי אבא יצחק בשנת 1848 באמצעות תייר הנילוס אנטואן תומסון ד'אבדי. באותה עת שימש אבא יצחק ראש כהני עדת ביתא ישראל באתיופיה. האיגרת מצורפת לתשובותיו המפורטות של אבא יצחק לשאלותיו של אוהב גר לוצאטו, שנשלחו בשנת 1845 באמצעות ד'אבדי.
לשון האיגרת

אבותינו מה שלומכם? מה שלומכם? שמענו על קיומכם, אך השבת היא מסך שמונע מאתנו להפליג בים. התורה לא התירה לנסוע ביום השבת. שלחו לנו דברים החשובים לנו. אנו עניים, אדוננו הוא נוצרי. אין לנו ריסת.
אנו כפופים ולא שליטים. אמונתנו היא אמונת האמת, אבל אם ידיעתנו חסרה בכל הנוגע לאמונה, שלחו להודיענו.
מדוע אף אחד מכם אינו בא לכאן? אם יבוא אחד מכם, נלך עמו לראות את בתי הכנסת שלכם. התורה באה מירושלים, לפיכך אנו מכבדים אותכם. שמחנו מאוד לשמוע חדשות אודותיכם. אנו מבקשים, אנו מתחננים בפניכם, שלחו לנו מישהו, כל מקדשינו חרבות, שלחו לנו מישהו, שלחו לנו מתנות צדקה.
אנו מחכים לתוודרוס. כמה שנים נותרו עד לבואו, לפני 53 שנים בחודש גינבוט ירד גשם אפר, לפי אמונתנו תיאודורוס יבוא תוך שלושים שנה, מה דעתכם?
אנו מאחלים לכם ולמחבר האיגרת מחילה משמים ושתנוחו יחד עם חנוך, נוח, אברהם, יצחק, יעקב ואליהו. אנו מאחלים לנושא המכתב, אשר יחזיר את דברינו, חיים ארוכים
פירוש האיגרת

האיגרת מבטאת את כמיהת חכמי ביתא ישראל לקשר עם הפלשים שמעבר לים, המזוהים עם יהדות אירופה. לפי ההלכה הנהוגה בקהילת יהודי אתיופיה, מנועים ראשי הקהילה מלהפליג בים בשבת, אולם הם למדים (אולי מדברי ד'אבדי) כי מגבלה זו אינה נהוגה בין יהודי אירופה. לאור זאת הם מבקשים הנחיה רוחנית וסיוע חומרי מהפלשים בקהילות אחרות.
פירוש האיגרת > הצמיתות

באיגרת מבטאים חכמי ביתא ישראל את היותם צמיתים לפי גזירת הקיסר יסחק הראשון, בנו של דווית הראשון וקיסר אתיופיה בשנים 1429-1414, לפיה: "הנטבל לדת הנוצרית, יירש את אדמת אבותיו, ולא, פלאסי יהיה". המילה פלאס פירושה אריס או מבקר, קרי אנשים חסרי זכויות על קרקע. מכאן והלאה דבק המונח "פלאשים" בבני העדה, שנושלו מבעלות על קרקעותיהם בין המאה ה-15 למאה ה-17. במאות ה-15 וה-16 שומעים לראשונה על "פלאשה" סביב אגם טאנה.
פירוש האיגרת > רבדים גלויים ונסתרים באיגרת

באיגרת נאמר "אנו מבקשים, אנו מתחננים בפניכם, שלחו לנו מישהו, כל מקדשינו חרבות, שלחו לנו מישהו, שלחו לנו מתנות צדקה". היות שהביטוי "מתנות צדקה" נזכר בסמיכות מיידית לחורבן המקדש, ניתן לפרשו כבקשה להנחיה מדינית ורוחנית. עם זאת, לאור מסורת משחקי המילים הנהוגה בלשון קיילה, סביר להניח כי המונח טומן בחובו משמעויות חומריות ורוחניות כאחד. דוגמה לרב-משמעות זו מובאת במאמרו של דני בודובסקי:
באמהרית - "שיחה" ו"משחק" באים מאותו שורש, והיכולת ל"שחק" עם המילים, לשלוט בהם, נחשבת לתכונה מוערכת בעדה. הביטוי "שעווה וזהב" מייצג את הרבדים השונים, הגלויים והנסתרים, בשיחה, כאשר יש הנאה גלויה בדיבורים עקיפים (שעווה) ובגילוי הדרגתי ומושכל של האמת (הזהב).
דרך שיחה לא ישירה זו, בנוסף למבנה המשפט הבנוי אחרת ממבנה המשפט בעברית, עלולה ליצור אי-הבנות בין הקולט לנקלט. דוגמה לאי הבנות בין-תרבותיות הנובעות מתרגום במישור המילולי ולא במישור התרבותי היא של זוג מבוגרים יוצאי אתיופיה אשר פנה למשרדו של איש צוות הקליטה והודיע (כך תורגמו הדברים במדויק באופן מילולי) ש-"האוכל והמים שלנו נגמרו". העובד קיים ברורים באשר למצבם הכלכלי ולמצב תחזוקת הדירה וצנרת המים אך ניסיונות שלו לסיוע כלכלי נדחו על ידי בני הזוג. רק בעקבות תחושת התסכול של שני הצדדים, התברר, בעזרת אחד מהעולים המבוגרים אשר גם תרגם את הדברים במישור התרבותי, שכוונת בני הזוג הייתה כי רצונם להתגרש ואין רצונם בכסף, כי לפי מטפורה מוכרת באמהרית, הדברים הבסיסיים המשותפים להם כבני זוג- האוכל המסמלים את הצד החומרי והמים המסמלים את הצד הרגשי בקשר ביניהם- נגמרו.
ריבוי המשמעויות בלשון האיגרת תואם את מסורת שבעים פנים הנהוגה כתורה שבעל פה גם בקרב יהדות אירופה. היא אפשרה לשגר מסרים דחוסי-משמעות ל-"פלאשים שבאירופה" דרך ערוץ תקשורת גלוי הנתון להאזנות הנוצרים, מקרוב ומרחוק. עם זאת, תשובותיו ואיגרתו של אבא יצחק עוררו מחלוקות מתמשכות בין יהודי אירופה באשר למהימנות פירושו של אוהב גר לוצאטו לדברים. אביו, שמואל דוד לוצאטו, התייחס לספקות אלה בנאומו משנת תרט"ו (1855), ביום השנה לפטירתו של אוהב גר בדמי ימיו, בו ביסס את דעת בנו בדבר מוצאם היהודי.
פרסום האיגרת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  המלך או המושל
↑  ריסת (rist) - אדמה העוברת בירושה ללא מס
↑  כאן כתב ד'אבדי "יהודים" אך ציין בהערה שהוא השתמש במונח זה כדי לציין את "היהודים שבאירופה"
↑  בתרבות האתיופית, הן הנוצרית והן היהודית, "תוודרוס" הוא מלך שיגיע באחרית הימים. שם זה למעשה נלקח משמו של הקיסר תוודרוס הראשון שבזמנו אתיופיה שגשגה. הקיסר תוודרוס השני (1855–1868) ראה את עצמו המושיע ולכן קרא לעצמו בשם זה. על אף הדמיון האטימולוגי, אין הכוונה לקונגרס הציוני של תיאודור הרצל משנת 1897.
↑  מדובר על חודש גינבוט של שנת 1787 בלוח האתיופי שהוא בלוח העברי י"ז באדר-י"ז בניסן ה'תקנ"ה ולפי הלוח הגרגוריאני 8 במרץ-6 באפריל 1795.
↑  כלומר בשנת 1870 בלוח האתיופי שהיא 1878 בלוח הגרגוריאני ומקבילה לשנה העברית ה'תרל"ח
↑  הכוונה לד'אבדי
1 2   חיים רוזן, פלאשים, כאילא או ביתא ישראל? הערות אתנוגרפיות לכינויים של עדת יהודי אתיופיה, עמודים 53 - 58, מתוך האתר של פרויקט מה-יא"ה (מפעל התיעוד - יהודי ארצות האסלאם), אוניברסיטת תל אביב.
↑  Shelemay, Kay Kaufman. Music, Ritual, and Falasha History. Michigan State University Press; 1989. ISBN 0-87013-274-1
↑  מנחם ולדמן, דעת חכמי ישראל על יהודי אתיופיה, תחומין, ד 314
איחוד לובלין

הסכם איחוד לובלין
יאן מטייקו, איחוד לובלין, 1569
איחוד לובלין היה איחוד היסטורי אשר המיר את האיחוד הפרסונלי של ממלכת פולין והדוכסות הגדולה של ליטא באיחוד אמיתי.
בעקבות קשרים אתניים, כלכליים ותרבותיים, ובמיוחד כתוצאה מלחץ צבאי אשר הופעל ממזרח, נחתם בלובלין ב-1 ביולי 1569 הסכם איחוד בו נקבע שלמדינה המאוחדת – האיחוד הפולני-ליטאי (שנודע גם כרפובליקת שני העמים) – יהיו מלך, פרלמנט ומטבע משותפים, אולם לכל צד יהיו הון משלו, גוף מינהלי עצמאי ומערכת שיפוט נפרדים. פולין וליטא היו אמורות להיות מובחנות, שוות חלקים של הפדרציה, כשכל אחת מהן שומרת על צבא, אוצר, מינהל אזרחי וחוקים משלה. שתי המדינות הסכימו לשתף פעולה זו עם זו בנושא מדיניות חוץ, אולם פולין, שהחזיקה את האדמות הליטאיות בהן תפסה, הייתה בעלת ייצוג גדול יותר באיחוד והפכה לשותפה הדומיננטית. המדינה הפולנית-ליטאית נותרה ישות פוליטית אחת עד לחלוקתה לקראת סוף המאה ה-18.
המדינה המאוחדת הפכה עד מהרה למעצמה אזורית – מהמדינות העשירות והחזקות ביותר באירופה במאות ה-16–18, והביאה את פולין לשיא התפשטותה הגאוגרפית, כאשר המדינה השתרעה עתה מהרי הקרפטים עד הים הבלטי, וכללה חלקים נרחבים מהשטח המוחזק כיום בידי אוקראינה ובלארוס.
הערות שוליים

↑  Editors of Encyclopaedia Britannica, Union of Lublin, ENCYCLOPAEDIA BRITANNICA
| --- | --- |
בקרת זהויות :  GND: 4612310-6 
ערך זה הוא קצרמרבנושא היסטוריה ובנושא ליטא. אתם מוזמנים לתרום לוויקיפדיה ו.
איאן או'בריאן

איאן לובט או'בריאן (באנגלית: Ian Lovett O'Brien; נולד ב-3 במרץ 1947) הוא שחיין אוסטרלי בעבר, אלוף אולימפי בעל 2 מדליות מהן 1 זהב ושיאן עולם.
ביוגרפיה

או'בריאן נולד וגדל בוולינגטון, ניו סאות' ויילס. הוא החל ללמוד לשחות בגיל 4 ולהשתתף בתחרויות שחייה בגיל 10. לאחר מות אביו הוא נשלח לסידני להתאמן בהדרכתו של פורבס צ'רלי, מאמנם של אלופים אולימפיים ג'ון דייוויס, שיין גולד, גייל ניל.
במשחקי האימפריה הבריטית וחבר העמים שנערכו בפרת', אוסטרליה בשנת 1962 זכה או'בריאן ב-3 מדליות זהב. במשחה ל-110 יארד חזה (1:11.4 דקות), במשחה ל-220 יארד חזה (2:38.2 דקות) ובמשחה שליחים 4x110 מעורב (4:12.4 דקות)..
ביוגרפיה > אלוף אולימפי ושיאן עולם

באולימפיאדת טוקיו (1964) זכה או'בריאן בשתי מדליות, זהב וארד. מדליית זהב במשחה ל-200 מטר חזה בשיא עולם חדש של 2:27.8 דקות, לפני שיאן העולם במחצית המרחק גאורגי פרוקופנקו מברית המועצות (2:28.2 דקות) ושיאן העולם היוצא צ'ט ג'סטרמסקי מארצות הברית (2:29.6 דקות). מדליית ארד במשחה שליחים 4x100 מטר מעורב בתוצאה של 4:02.3 דקות, אחרי ארצות הברית שקבעה שיא עולם חדש של 3:58.4 דקות וגרמניה (4:01.6 דקות), הוא שחה את סגנון החזה ב"זינוק שליחים" בתוצאה של 1:07.8 דקות. שיאו העולמי החזיק מעמד 4 שנים ונישבר על ידי ולדימיר קוסינסקי מברית המועצות (2:27.4 דקות).
במשחקי האימפריה הבריטית וחבר העמים שנערכו בקינגסטון, ג'מייקה בשנת 1966 זכה או'בריאן ב-2 מדליות זהב, במשחה ל-110 יארד חזה (1:08.2 דקות) ובמשחה ל-220 יארד חזה (2:29.3 דקות). לאחר המשחקים פרש משחייה תחרותית על מנת לתמוך כללית במשפחתו.
לקראת אולימפיאדת מקסיקו סיטי (1968) בקשו מנהלי השחייה באוסטרליה מאו'בריאן לחזור לשחות משום שלא היה לאוסטרליה שחיין ראוי בסגנון החזה. במשחקים עצמם הוא סיים במקום רביעי במשחה שליחים 4x100 מטר מעורב בתוצאה של 4:00.8 דקות, הוא שחה את סגנון החזה ב"זינוק שליחים" בתוצאה של 1:08.5 דקות, במקום שישי במשחה ל-100 מטר חזה בתוצאה של 1:08.6 דקות ובמקום עשירי במשחה ל-200 מטר חזה בתוצאה חלשה עבורו, 2:36.8 דקות ולא הצליח להגן על תוארו.
לאחר המשחקים האולימפיים פרש או'בריאן סופית משחייה תחרותית והחל לעבוד בתעשיית הטלוויזיה.
תארים והישגים

או'בריאן קבע 4 שיאי עולם, במשחה ל-200 מטר חזה במחשה ל-110 יארד חזה במשחה ל-220 יארד חזה ובמשחה שליחים מעורב.
או'בריאן זכה ב-9 תוארי אליפות אוסטרליה .
בשנת 1985 זכה או'בריאן להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-200 מטר חזה
איזידור ברנאואר

| --- | --- |
אין תמונה חופשית
 לידה:  22 ביולי 1860 פשט, ממלכת הונגריה 
 פטירה:  28 בינואר 1945 (בגיל 84) בודפשט, ממלכת הונגריה 
 מדינה:  הונגריה 
 מספר צאצאים:  6 
 
איזידור ברנאואר (בהונגרית: Bernauer Izidor; פשט, 22 ביוני 1860 – בודפשט, 28 בינואר 1945) היה מהנדס מכונות הונגרי-יהודי, בונה מפעלי הגז הביתי באובודה. ניספה בשואה.
חייו

איזידור ברנאואר הוא אחד משבעת ילדיהם של מור ברנאואר וקטלין פסל. לאחר סיום לימודיו באוניברסיטה לטכנולוגיה של בודפשט (כיום שמו אוניברסיטת  בודפשט לטכנולוגיה וכלכלה), הצטרף למפעלי הגז של בירת הונגריה. בשנת 1910, כאשר מועצת העיר בודפשט החליטה על רכישת החברה הכללית האוסטרו-הונגרית לייצור אדי כוהל (דלק גזי כמו מימן, מתאן, אתן, אצטילן, בוטאן, פרופאן, פחמן חד-חמצני או גז טבעי) והקימה את "מפעלי הגז של בודפשט" (קודמתה של "מפעלי הגז של הבירה" של ימינו), איזידור ברנאואר נבחר למנהל הטכני של החברה. בתפקיד זה הוביל משנת 1913 את הקמת מפעל הגז של אובודה וגם ניהל את פעילות המפעל. המפעל ייצר גז ביתי מפחם ברובע 3 של בודפשט ופעל משנת 1913 עד 1984. המפעל סיפק גז ביתי לצרכני הבירה דרך מערכת צנרת מסועפת שהונחה הן מתחת לרחובות והן בתוך הבתים עד לרמת הדירה הבודדת. בשל הישגיו מונה ברנאואר על ידי מועצת העיר כמנהל העסקים של החברה לכל ימי חייו עד לפרישה ויועץ טכני לעבודות גז. הוא היה גם המנהל של האיגוד הלאומי ההונגרי של מפעלי גז בהונגריה. מאמריו המקצועיים פורסמו בכתבי עת מקומיים וזרים. בעשורים הראשונים של המאה העשרים הוא נחשב לאזרח יהודי אמיד מאוד, בעל פעילות חברתית וציבורית משמעותית.
שישה ילדים נולדו לו מנישואיו לאירן כהן. בינואר 1945 נפטר בגטו בודפשט.
אחיו

מתוך שבעת אחיו ואחיותיו שניים היו ידועים מאוד בהונגריה:
ז'יגמונד ברנאואר – עורך פטנטים בעל הסמכה משפטית וטכנולוגית לרישום זכויות קניין רוחניות, ובראשם פטנטים. בשנת 1886 סיים את לימודיו בהנדסה כימית. בשנת 1896 קיבל רישיון של עורך פטנטים. הוא התחתן עם רוזינה פפר. בשנת 1914 הפך למרצה אורח באוניברסיטה, ובשנת 1924 הפך למורה פרטי באוניברסיטה בתחום סוגיות טכניות בענייני פטנטים. כיהן כמזכיר האיגוד ההונגרי של האיגוד הבינלאומי להגנה על קניין רוחני (AIPPI).
גזה ברנאואר – סיים את לימודיו באוניברסיטת טכנולוגיה בבודפשט עם תואר בהנדסת מכונות. עבד בחברת אריקסון השוודית מאז הקמתה בהונגריה (1911). בתחילה היה מנהל אחת מחברות הבת, אך מאמצע שנות העשרים של המאה העשרים התמנה למנהל העסקים של כל חברת אריקסון בהונגריה, אחד ממפעלי הטלקומוניקציה והאלקטרוניקה הגדולים והדומיננטיים בהונגריה באותה תקופה. תפקידו הסתיים כאשר חברת האם בשוודיה החליטה למכור את המפעל בהונגריה (1937). הוא נהרג מפגז מרגמה בינואר 1945.
לקריאה נוספת

http://www.mee.hu/files/ET/1911/ET_1911_06t.pdf
https://web.archive.org/web/20170106014916/http://www.omikk.bme.hu:8080/cikkadat/bitstream/123456789/3953/1/ET_1912_23t.pdf (345. o.)
לקסיקון יהודי הונגרי הערך על איזידור ברנאואר
https://www.geni.com/people/Izidor-Bernauer/6000000030662625025
הערות שוליים

↑  Halálesete bejegyezve a Bp. VII. ker. állami halotti akv. 2643/1945. folyószáma alatt.
↑  | Bernauer Izidor cikkei a Magyar Mérnök- és Építész-Egylet (MMÉE) Közlönye 139., 157., 171., 173., 223., 615., 616., 890. sorszám alatt jegyzett számaiban (1883 és 1920 között)